**Poučenie dotknutej osoby/jej zákonného zástupcu o spracúvaní osobných údajov v súvislostí s konaním podujatia a  informáciou o zdravotnom stave účastníka podujatia**

*Aké osobné údaje spracúvame a ako ich získavame?*:

Organizácia eRko-HKSD spracúva osobné údaje v rozsahu (1) meno a priezvisko účastníka podujatia, (2) rok narodenia účastníka podujatia, (3) adresa trvalého pobytu účastníka podujatia, (4) emailová adresa účastníka podujatia, (5) telefónne číslo účastníka podujatia, (6) meno a priezvisko zákonného zástupcu účastníka podujatia mladšieho ako 18 rokov a (7) telefónne číslo a emailová adresa zákonného zástupcu účastníka podujatia mladšieho ako 18 rokov, (8) údaje o aktuálnom zdravotnom stave účastníka podujatia a jeho pravidelne užívaných liekoch. Organizácia eRko-HKSD získava osobné údaje priamo od dotknutých osôb - Vás ako účastníkov podujatí a od Vašich zákonných zástupcov pri registrácii na podujatie alebo priamo na podujatí organizovanom organizáciou eRko-HKSD

*Ako využívame Vaše osobné údaje?*:

Vaše osobné údaje využívame na evidenciu účastníkov podujatí organizovaných organizáciou eRko-HKSD pre čerpanie dotácie na prácu s mládežou v zmysle zákona č. 282/2008 Z. z. o podpore práce s mládežou v znení neskorších prepisov a na základe Zmluvy o poskytnutí dotácie uzavretej medzi našou organizáciou a Ministerstvom školstva, vedy, výskumu a športu SR. Vaše osobné údaje o zdraví využívame na ochranu Vášho zdravia a života v prípade Vašej účasti na podujatiach organizovaných organizáciou eRko-HKSD, aby sme Vám včas a riadne vedeli sprostredkovať nevyhnutnú zdravotnú starostlivosť, ak to bude potrebné počas trvania podujatia.

*Aký je právny základ spracúvania Vašich osobných údajov ?*:

Vaše údaje potrebujeme na plnenie našich povinností v súvislosti s čerpaním dotácie na prácu s mládežou v zmysle zákona č. 282/2008 Z. z. o podpore práce s mládežou, alebo na základe našich oprávnených záujmov v súvislosti s plnením našich právnych povinností, ktoré nám vyplývajú zo zmlúv o čerpaní finančných prostriedkov na činnosť z iných grantových schém a od iných donorov, ako je Ministerstvo školstva, vedy, výskumu a športu SR. Presný aktuálny zoznam donorov nájdete na našej webovej stránke. Vaše údaje o zdraví potrebujeme na plnenie našich povinností súvisiacich s ochranou Vášho zdravia a života počas Vašej účasti na podujatiach organizovaných našou organizáciou v súlade s čl. 6 ods. 1 písm. d) Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov.

*Komu poskytujeme Vaše osobné údaje?:*

Na účel preukazovania uskutočnenia podujatí organizovaných našou organizáciou Vaše údaje poskytujeme Ministerstvu školstva, vedy, výskumu a športu SR a Iuvente – Slovenskému inštitútu mládeže. V prípade, že podujatie je hradené z iných finančných prostriedkov, poskytujeme Vaše údaje spracované na účely evidencie účastníkov podujatí k nahliadnutiu našim donorom, ak vykonávajú kontrolu oprávnenosti výdavkov pre splnenie zmlúv o poskytnutí týchto finančných prostriedkov. Presný aktuálny zoznam donorov nájdete na našej webovej stránke. Vami poskytnuté údaje o zdraví spracúvame len na nevyhnutnú dobu počas trvania členstva v organizácií alebo počas trvania podujatia, ak nie ste členom organizácie. Tieto údaje neposkytujeme tretím osobám ani iným subjektom bez Vášho súhlasu s výnimkou, že bude potrebné tieto údaje poskytnúť zdravotníckemu personálu v prípade, že počas podujatia bude potrebné Vám zabezpečiť akútnu zdravotnú starostlivosť.

*Aké sú Vaše práva*?:

V súvislosti so spracúvaním osobných údajov máte:

* Právo na jasné, transparentné a zrozumiteľné informácie o tom, ako používame Vaše osobné údaje a aké sú Vaše práva (na to slúži aj tento text ako aj informácie publikované na našich webových stránkach);
* Právo na prístup k Vašim osobným údajom a poskytnutie ďalších informácií súvisiacich s ich spracúvaním zo strany našej organizácie;
* Právo na opravu nesprávnych a neúplných osobných údajov;
* Právo na vymazanie Vašich osobných údajov predovšetkým a) ak už nie sú ďalej potrebné pre ďalšie spracúvanie; b) ste odvolali súhlas na ich spracovanie; c) sa spracúvali nezákonne; d) ste oprávnene namietali voči ich spracúvaniu; alebo e) musia byť vymazané v zmysle právnych predpisov;
* Právo na obmedzenie spracúvania Vašich osobných údajov, ak a) napadnete správnosť osobných údajov po dobu, kým overíme ich správnosť; b) spracúvanie je protizákonné; alebo ak c) namietate proti ich spracúvaniu po dobu, kým overíme, či naše oprávnené dôvody prevažujú nad Vašimi záujmami;
* Právo podať námietky proti spracúvaniu Vašich osobných údajov v prípade, že ich spracúvame na účely našich oprávnených záujmov;
* Právo získať svoje osobné údaje a preniesť ich k inému poskytovateľovi služieb;
* Právo podať sťažnosť na Úrade na ochranu osobných údajov, so sídlom Hraničná 12, 820 07 Bratislava, tel. č. +421-2-3231-3220, e-mail: [statny.dozor@pdg.gov.sk](mailto:statny.dozor@pdg.gov.sk).

*Ako chránime Vaše osobné údaje?:*

Pre zabezpečenie bezpečnosti a ochrany Vašich osobných údajov využívame technické a organizačné opatrenia najmä ich chránime pred neoprávneným prístupom k nim a ich zneužitím nepovolanou osobou, zaisťujeme bezpečnosť našich IT systémov. Ak je to potrebné využívame na ochranu Vašich údajov šifrovanie. Opatrenia pravidelne vyhodnocujeme a aktualizujeme. Podrobnejšie informácie o ochrane osobných údajov v našej organizácii nájdete na webe: [erko.sk/ochrana-osobnych-udajov](https://erko.sk/ochrana-osobnych-udajov/).

Ak máte ďalšie otázky ohľadne ochrany osobných údajov, prosím kontaktujte nás na e-mail: erko@erko.sk alebo na adrese: eRko - HKSD, Miletičova 7, 821 08 Bratislava 2.

Názov organizácie: eRko - HKSD

Adresa organizácie: Miletičova 7, 821 08 Bratislava 2

IČO: 00605093

DIČ: 2020848214

Právna forma: občianske združenie

Registrácia na MV SR: VVS/1-900/90-2975 (03.10.1990)